ສາມ​ຄົນ ​ເສຍ​ຊີ​ວິດ ໃນ​ຂະ​ນະ​ທີ່ ​ໂບ​ລີ​ເວຍ ທັບ​ມ້າງ​ເຄື່ອງ​ກີດ​ຂວາງ​ ໂດຍຜູ້​ປະ​ທ້ວງ
ຢ່າງ​ໜ້ອຍ​ສາມ​ຄົນ​ໄດ້​ເສຍ​ຊີ​ວິດ ແລະ​ອີກ 18 ຄົນ ໄດ້​ຮັ​ບ​ບາດ​ເຈັບ ​ໃນ​ການ​ປະ​ທະກັນ ລະ​ຫວ່າງພວກ​ປະ​ທ້ວງ ແລະ​ຕຳ​ຫຼວດ ໃນ​ປະ​ເທດ​ໂບ​ລີ​ເວຍ.
ໂບລີເວຍ ໄດ້ສົ່ງລົດຫຸ້ມເກາະ ແລະ ເຮລິຄອບເຕີ ເພື່ອໄປເປີດທາງເຂົ້າສູ່ບໍ່ນ້ຳມັນໃນ ວັນອັງຄານວານນີ້ ຫຼັງຈາກໄດ້ການກີດຂວາງໂດຍພວກສະໜັບສະໜູນປະທານາທິບໍ ດີ ອີໂວ ໂມຣາເລ ທີ່ຖືກຂັບໄລ່ອອກຈາກຕຳແໜ່ງ ໄດ້ຕັດການສົ່ງນ້ຳມັນໄປຫາເມືອງ ລາປັສ (La Paz ) ຢ່າງໜ້ອຍສາມຄົນໄດ້ເສຍຊີວິດ ແລະອີກ 18 ຄົນ ໄດ້ຮັບບາດເຈັບໃນການປະທະ ກັນລະຫວ່າງພວກປະທ້ວງ ແລະຕຳຫຼວດ ຫ້ອງການທະນາຍຄວາມປ້ອງກັນສາທາລະນະ ກ່າວວ່າສາເຫດຂອງການຕາຍ ແລະ ບາດເຈັບຈະຖືກສອບສວນ ບາງເມືອງໃນ ໂບລີເວຍ ໄດ້ເລີ້ມລາຍງານການຂາດແຄນອາຫານ ແລະນ້ຳມັນ ເພາະ ວ່າ ຜູ້ສະໜັບສະໜູນທ່ານໂມຣາເລສ ໄດ້ສືບຕໍ່ກີດກັ້ນທາງຫຼວງ ແລະຕັດທໍ່ສົ່ງນ້ຳມັນ ທ່ານໂມຣາເລ ໄດ້ລາອອກຈາກຕຳແໜ່ງໃນວັນທີ 10 ພະຈິກທີ່ຜ່ານມາ ພາຍໃຕ້ຄວາມ ກົດດັນຈາກ ຕຳຫຼວດ ແລະທະຫານຂອງປະເທດ ແລະການປະທ້ວງທີ່ສົງໄສວ່າໄດ້ສໍ້ ໂກງໃນການເລືອກຕັ້ງເດືອນແລ້ວນີ້ ການກວດສອບໂດຍອົງການ American States ໄດ້ພົບເຫັນການລົງຄະແນນສຽງທີ່ບໍ່ປົກກະຕິຢ່າງຮ້າຍແຮງ ທ່ານໂມຣາເລ ໄດ້ຫລົບໜີໄປປະເທດ ເມັກຊິໂກ ແລະບັນດາຜູ້ສະໜັບສະໜູນທ່ານ ແຕ່ ນັ້ນມາໄດ້ຂະຫຍາຍການປະທ້ວງ ຮຽກຮ້ອງໃຫ້ປະທານາທິບໍດີຊົ່ວຄາວ ທ່ານນາງ ຈີນີນ ອາເນສ ລາອອກ